22. ΒΑΣΙΛΙΚΟΝ ΔΙΑΤΑΓΜΑ της 2 Φεβρ. 1940 Περί επιβολής περιορισμών ως προς τον αριθμόν των ορόφων και την χρήσιν των κτιρίων επί τμήματος της πόλεως Θεσ/κης. Άρθρ.1.-Αι ανεγειρόμεναι εν Θεσσαλονίκη και επί της πλατείας του νέου Σιδηροδρομικού Σταθμού, ως και επί της οδού Μοναστηρίου κατά το τμήμα της μεταξύ της πλατείας Βαρδαρίου και του ρεύματος Μπιλιμάτση οικοδομαί επιβάλλεται ν’ αποτελώνται τουλάχιστον εκ του ισογείου, μετά ή άνευ ημιορόφου και εξ ενός ορόφου, απαγορευομένης της ανεγέρσεως μονορόφων οικοδομών. Σελ. 524 Άρθρ.2.-1.Επί των κατά το προηγούμενον άρθρον πλατείας και οδού απαγορεύεται η ανέγερσις, ως και η χρησιμοποίησις των κτιρίων ως εργοστασίων και βιομηχανικών εν γένει εγκαταστάσεων, ως αποθηκών κεκαλυμμένων ή μη, πάσης φύσεως, ως πανδοχείων, σταύλων, καρροποιείων, αμαξοποιείων, πεταλωτηρίων, σιδηρουργείων, ξυλουργείων, καταστημάτων πωλήσεως τροφών ζώων και ειδών σαγής, ως σταθμών αυτοκινήτων και ως συνεργείων επισκευής αυτών και εν γένει δια πάσαν χρήσιν επαγομένην θορύβους, αναθυμιάσεις κττ. 2.Των υφισταμένων κατά την ισχύν του παρόντος εκ των ως άνω απαγορευομένων εργοστασίων, αποθηκών ή καταστημάτων επιβάλλεται υπό της Αστυνομικής Αρχής η αχρηστία εντός προθεσμίας υπό ταύτης κανονιζομένης και ουχί πάντως μικροτέρας των εξ μηνών, δυναμένη δε να παραταθή εφ’ άπαξ υπό του Υπουργού Γενικού Διοικητού Μακεδονίας. Άρθρ.3.-Αι διατάξεις του παρόντος ισχύουσι δια την εν άρθρ. 1 οριζομένην πλατείαν και την εν τούτω οδόν, ως αύται διευκρινίζονται εν τω θεωρηθέντι παρά του Διευθυντού Σχεδίων Πόλεων από 14 Δεκ. 1939 διαγράμματι δι’ ερυθρού χρώματος. 